Tuen korvausprosentti tarkoittaa tuen määrää, joka maksetaan, kun asumismenoista on ensin vähennetty tuloista riippuva perusomavastuu. Kaikkein pienituloisimmilla perusomavastuu on nolla ja heillä tuki on tähän asti ollut 80 prosenttia asumismenoista, kuitenkin enintään laissa määritellyistä enimmäisasumismenoista.
Jatkossa tuki on enintään 70 prosenttia asumismenoista. Muutos vaikuttaa kaikkien tukia saavien asumistuen määrään ja tällä hetkellä hyvin pientä tukea saavat eivät jatkossa enää saisi tukea.